Descendants 3

Descendants 3 er en amerikansk eventyrmusikal produsert for TV. Den er den tredje filmen i Descendants-serien, etter Descendants og Descendants 2. Manus til filmen er skrevet av Sara Parriott og Josann McGibbon med Kenny Ortega som regissør. Filmen hadde premiere på Disney Channel den 2. august 2019.


== Sammendrag ==
Mal, Evie, Jay og Carlos besøker Isle of the Lost for å velge fire nye barn å ta med seg til Auradon. De plukker ut Dizzy, datter av Drizella og barnebarn til Lady Tremaine. Celia, datter av Dr. Facilier, og Squeaky og Squirmy, tvilling-sønnene til Mr. Smee. Dagen barna skal hentes, foreslår Ben, Mals kjæreste og kongen av Auradon å gifte seg med henne. Hun aksepterer frieriet. Bens eks-kjæreste Audrey blir veldig misunnelig, og hennes bestemor dronning Leah krangler med henne fordi Audrey ikke klarte å sikre familiens arv ved å gifte seg med Ben.
Når en barriere åpnes for de fire nye barna, forsøker Hades, underverdenens herre, å komme seg ut. Men Mal forvandler han til en drage. Den natten stjeler Audrey dronningens krone og Maleficent sitt septer fra Museum of Culture History. Tyveriet og Hades sitt flukt-forsøk gjør at innbyggerne får panikk. Mal, som fremtidig dronning, bestemmer at den beste måten å beskytte innbyggerne på og gjenopprette freden er å stenge barrieren permanent. Noe som også betyr at de fire barna heller ikke kan komme dit. Audrey angriper Mal med Maleficents septer, og forvandler henne til en gammel troll-kjerring.
Mal ønsker å finne Hades-kulen, den eneste som er kraftig nok til å bryte septerens forbannelse. Celia hjelper Mal inn i Hades sin leir, og han blir avslørt som Mals fraværende far. Han gir henne motvillig kulen, og advarer henne om at den ikke kan bli våt. I Auradon angriper Audrey bursdagsfesten til Jane med en forbannelse, og hele riket faller under Audrey's trolldom. Hun tilbyr hun å fjerne trolldommen hvis Ben går med på å gifte seg med henne. Men hvis han nekter, så kommer Audrey til å forvandle ham til et dyr - og hun begynner å forvandle innbyggerne til stein.


== Skuespillere ==
Dove Cameron som Mal. Datter av Maleficent og Hades.
Cameron Boyce som Carlos. Sønn av Cruella de Vil.
Sofia Carson som Evie. Datter av den slemme dronningen.
Booboo Stewart som Jay. Sønnen til Jafar.
Sarah Jeffery som prinsesse Audrey. Datter av prinsesse Aurora og prins Phillip.
Brenna D'Amico som Jane.
Melanie Paxson som Jane's mor.
Thomas Doherty som Harry Hook. Sønn av kaptein Hook.
Dylan Playfair som Gil. Sønn av Gaston, og nær venn av Uma.
Zachary Gibson som Doug. Sønnen til dvergen Dopey.
Jedidiah Goodacre som Chad Charming. Sønn av Cinderella og prins Charming.
Anna Cathcart som Dizzy Tremaine. Datter av Drizella Tremaine, og barnebarnet til Lady Tremaine.
Jadah Marie som Celia. Datteren til Dr. Facilier.
Dan Payne som beistet fra Skjønnheten og udyret. Ektemannen til Belle, og Ben's far.
Keegan Connor Tracy som Belle.
Mitchell Hope som Ben. Sønn av Belle og beistet.
Bobby Moynihan som Voice of Dude, Carlos's hund som fikk muligheten til å snakke i løpet av Descendants 2
Cheyenne Jackson som Hades. Hersker av underverden, og senere avslørt som Mal's far.
China Anne McClain som Uma. Datteren til Ursula.


== Referanser ==


== Eksterne lenker ==
(en) Descendants 3 på Internet Movie Database 
(da) Descendants 3 i Danmark Nationale Filminstitut 
(fr) Descendants 3 på Allociné 
(nl) Descendants 3 på MovieMeter 
(en) Descendants 3 på AllMovie 
(en) Descendants 3 på Rotten Tomatoes